### Beslutning

Godkendt.

Afbud: Gerda Jørgensen (Stedfortræder: Dorte Krogh)

### Sagsfremstilling

## Resume og sagens baggrund

Indstilling af formand og suppleant samt valg af 2 medlemmer, personlige
suppleanter og socialt sagkyndig, samt dennes suppleant for det fælles
Huslejenævn for Kalundborg og [adresse] for perioden 2026-2029. Sagen behandles
parallelt i Kalundborg Kommunalbestyrelse og [adresse].

## Indstillinger

Kommunaldirektørerne i Kalundborg og [adresse] Kommuner indstiller, at
Kalundborg Kommunalbestyrelse og [adresse]

1. indstiller, at Johnnie Koch beskikkes som formand
2. indstiller, at Steven Mogensen beskikkes som
   suppleant
3. vælger medlemmer og suppleanter ud fra nedenstående
   indstillinger fra lejerforening og udlejere samt at der udpeges en socialt sagkyndig, jf. sagsfremstillingen.

## Behandling

Kalundborg Kommunalbestyrelse og [adresse].

## Sagsfremstilling

Huslejenævnets opgave er at afgøre lejeretlige tvister mellem udlejer og
lejer i private lejeforhold.

Kommunalbestyrelsen indstiller formand og vælger suppleant samt 2 medlemmer
og personlige suppleanter herfor til det fælles Huslejenævn for Kalundborg og
[adresse] for perioden 2026-2029.

Formanden skal have bestået juridisk kandidateksamen og må ikke have særlig
tilknytning til grundejer-, bolig- eller lejerorganisationer eller være
erhvervsmæssigt interesseret i ejendomshandler. Direktøren for
Statsforvaltningen beskikker formanden for Huslejenævnet og dennes suppleant
efter indstilling fra Kalundborg Kommunalbestyrelse og [adresse].

[adresse] og [adresse] vælger 2 medlemmer samt
personlige suppleanter for disse efter indstilling fra henholdsvis de større
udlejerforeninger og de større lejerforeninger. Begge skal være kendt med
huslejeforhold.

Indstillingen behandles parallelt i de to kommunalbestyrelser/byråd.

Nuværende formand, Johnnie Koch og hans suppleant, Steven Mogensen
ønsker at fortsætte.

Der er modtaget følgende indstillinger fra udlejerforeningerne:

[adresse] indstiller:

Åse Toft som medlem.

Ejendomsforeningen Holbæk indstiller:

Kjeld Thomsen som suppleant.

Der er modtaget følgende indstillinger fra lejerforeningerne:

LLO [adresse] og Lejernes Hus indstiller:

Mathias Bech som medlem.

Gunner Olesen som suppleant.

Kommunalbestyrelsen skal endvidere
udpege en person og en suppleant, der er sagkyndig med hensyn til sociale
forhold til at tiltræde huslejenævnet i særlige sager. Nuværende socialt
sagkyndige, Ofelia Kristoffersen (Jobcenter) og hendes suppleant ønsker at
fortsætte.

Lovgrundlaget er Lov om boligforhold kapitel 9.

## Økonomiske konsekvenser

Ingen bevillingsmæssige konsekvenser.